সম্প্রতি বাংলাদেশের সঙ্গে বহির্বিশ্বের সম্পর্ক উন্নয়ন ভারত ভালোভাবে নিচ্ছে না। অবস্থাটা এমন যে, বন্ধুত্বের আবরণে চরম বিদ্বেষ ঢেকে রেখেছে। যা ভারতের চরম হিংসাত্মক মনোভাবেরই প্রকাশ। বাংলাদেশের সঙ্গে ভারত স্থলবন্দর মুক্তভাবে ব্যবহার করার চুক্তি করতে চায়, সমুদ্র বন্দর মুক্তভাবে ব্যবহার করার চুক্তি করে, সামরিক চুক্তি করতে চায় সব কটায় ভারতের স্বার্থে। এতে বাংলাদেশের কোনো স্বার্থ তো নেই বরং একটা স্বাধীন দেশের জন্য হুমকিস্বরূপ। ভারত বাংলাদেশের সাথে যে কয়টা চুক্তি করতে চায় প্রায় সব কটায় সম্পূর্ণভাবে তাদের নিজেদের স্বার্থ রক্ষার্থে। যেটা শুধু বাংলাদেশের জন্য নয়, যে কোনো স্বাধীন রাষ্ট্রের জন্য হলো হুমকিস্বরূপ। কিন্তু ভারত এই চুক্তিগুলোর ব্যাপারে বাংলাদেশ সরকারকে একরমভাবে বাধ্য করতে চাচ্ছে। প্রলোভন ও ক‚টনৈতিক চাপের মাধ্যমে। যেটা কোনো বন্ধু বা প্রতিবেশী রাষ্ট্রের কাছ থেকে কাম্য নয়। একটা রাষ্ট্র আগে নিজেদের সার্বিক উন্নয়ন করবে পরে অন্য কারো বিষয়ে ভাববে। কিন্তু এটা ভারতের সহ্য হচ্ছে না। তারা চাচ্ছে বাংলাদেশ সব সময় তাদের ওপর নির্ভরশীল থাকবে। অনেকটা দাদাগিরি। সীমান্ত হত্যা, তিস্তা চুক্তি, বৈষম্যমূলক বাণিজ্য চুক্তি ইত্যাদি ক্ষেত্রে ভারত কোনো সঠিক সিদ্ধান্ত নিচ্ছে না। বরং যে কয়টা চুক্তি হয়েছে তার বাস্তবায়ন পর্যন্ত করছে না।